વીવીપી એન્જિનિયરિંગ કોલેજના મેનેજિંગ ટ્રસ્ટી , ભાજપના પૂર્વ સાંસદ અને પીઢ અગ્રણી લલીત મહેતાએ ‘નવગુજરાત સમય'ને જણાવ્યું હતું કે, સંઘ વિચારધારાની અમારી સંસ્થા દ્રઢપણે માને છે કે અયોધ્યામાં રામમંદિર બનવું જોઇએ. સંઘના વડા ભાગવતે પણ ભાજપ સરકારને આ અંગે વટહુકમ લાવીને પણ મંદિર નિર્માણ કરવા અપીલ કરી છે. વીવીપી કોલેજે અંદાજે સાડા છ હજાર કાર્ડ છપાવી રામમંદિર નિર્માણના સંકલ્પને દોહરાવ્યો છે. એટલું જ નહીં ગુજરાતમાં સંઘના વિચારધારાના તમામ સંસ્થાઓ કોઇ ને કોઇ રીતે મંદિર નિર્માણ ઝુંબેશ સાથે જોડાઇ ગઇ છે. જેમાં રાજકોટ નાગરિક બેંક હોય કે વિદ્યાભારતી હોય.